CPF วิ่ง 5% โบรกเคาะเป้า 30.5 บ. ชี้พ้นจุดต่ำสุด ลุ้นราคา “เนื้อสัตว์” ฟื้น หนุนกำไรโต
CPF วิ่ง 5% โบรกเคาะเป้า 30.5 บ. ชี้ผลงานไตรมาส 1 พ้นจุดต่ำสุด ลุ้นราคา "เนื้อสัตว์" ฟื้น หลังเปิดประเทศหนุนผลประกอบการเติบโต
CPF วิ่ง 5% โบรกเคาะเป้า 30.5 บ. ชี้ผลงานไตรมาส 1 พ้นจุดต่ำสุด ลุ้นราคา "เนื้อสัตว์" ฟื้น หลังเปิดประเทศหนุนผลประกอบการเติบโต
13 พ.ค. 2565

ผู้สื่อข่าวรายงานว่า ราคาหุ้น บริษัท เจริญโภคภัณฑ์อาหาร จำกัด (มหาชน) หรือ CPF ณ เวลา 14:57 น. อยู่ที่ระดับ 24.80 บาท บวก 1.20 บาท หรือ 5.08% สูงสุดที่ระดับ 25.00 บาท ต่ำสุดที่ระดับ 23.70 บาท ด้วยมูลค่าการซื้อขาย 1.38 พันล้านบาท

ด้านบริษัทหลักทรัพย์ เคจีไอ (ประเทศไทย) จำกัด (มหาชน) ประเมินเป้าพื้นฐาน 30.5 บาท ให้แนวรับ 23.4 บาท / แนวต้าน 24.0 – 24.2 บาท กรณี Breakout ผ่านกรอบแนวต้านนี้ได้ประเมินมีโอกาสฟื้นตัวทดสอบแนวต้านถัดไป +/-25 บาท (Stop loss 22.7 บาท)
ทั้งนี้ CPF รายงานกำไรไตรมาส 1/65 ที่ 2.9 พันล้านนบาท ดีกว่าที่คาดว่าจะขาดทุน และดีกว่า Consensus คาด +38% ขณะที่คาดว่าไตรมาส 1/65 จะเป็นจุดต่ำสุดของปี โดยราคาเนื้อสัตว์เริ่มทยอยฟื้นตัวหลังประเทศในเอเชียทยอยเปิดประเทศ
ด้าน Valuation ไม่แพง PBV 0.92 เท่า ต่ำกว่า -1.0 เท่าของส่วนเบี่ยงเบนมาตรฐานของค่าเฉลี่ยในอดีตที่ 1.1 เท่า